इस मीनार की विशेषता इसका निर्माण और इसकी स्थापत्य-कला है। सात मोड़ों अर्थात सात चक्कर, के रूप में बनी 173 घुमावदार सीढ़ियाँ इस मीनार में अन्दर बनी हुई हैं। ये साथ मोड़ रामचरित मानस के सात सोपानों (कांडों) के परिचायक हैं। मीनार के चारों ओर लंका कांड की चित्रमय प्रस्तुति उकेरी गई है, जो इस मीनार को भव्यता प्रदान करती है। इसके बुर्ज पर 15 फुट ऊँची छत्रसहित ब्रह्मा जी की मूर्ति स्थापित थी जो सन् 1934 ई० में आये भूकंप में टूट कर लटक गई थी और आज भी उसी रूप में मीनार के साथ जुड़ी हुई है।